የኮፓ ኮካ ኮላ ከ15 አመት በታች ማጠቃለያ ውድድር ዛሬ ተጀመረ
ከነሀሴ 20 እስከ ጳጉሜ 1 ቀን 2008 በቢሾፍቱ ከተማ የሚደረገው ውድድር የእጣ ማውጣት ስነ ስርአት ዛሬ ጠዋት የተካሄደ ሲሆን በውድድሩ ሒደት ዙርያ ውይይትም ተደርጓል፡፡በሁለቱም ፆታ የተደረገው ድልድል ይህን ይመስላል፡፡ወንዶችምድብ ሀአዲስ አበባ ፣ ድሬዳዋ ፣ ኦሮምያ ፣ ቤኒሻንጉል ጉሙዝምድብ ለሀረሪ ፣ አማራ ፣ ኢትዮ ሶማሌምድብ ሐአፋር ፣ ጋምቤላ ፣ ደቡብሴቶችምድብ ሀኢትዮ ሶማሌ ፣ ኦሮምያ ፣ ደቡብ ፣ አፋርምድብ ለጋምቤላ ፣ ሐረሪ ፣ ቤንሻንጉል ጉሙዝምድብ ሐድሬዳዋ ፣ አዲስ አበባ ፣ አማራከየምድባቸው 1 ደረጃ ያገኙ ክልሎች ወደ ግማሽ ፍጻሜ ሲያልፉ በጥሩ 2ኝነት የሚያጠናቅቅ አንድ ክልል ግማሽ ፍጻሜውን ይቀላቀላል፡፡የማጠቃለያ ውድድሩ ይፋዊ የመክፈቻ ስነ ስርአት ነገ የሚደረግ ሲሆን ዛሬ የሴቶች ውድድሮች ተጀምረዋል፡፡07:30 ለምለም ተስፋ ሜዳ ላይ ጋምቤላ ከ ሐረር ያደረጉት ጨዋታ በጋምቤላ የበላይነት ተጠናቋል፡፡ ሐረር በፎዚያ ሰኢድ የ8ኛ ደቂቃ ግብ ቀዳሚ መሆን ቢችሉም ኝቦኝ የም በ19 እና 65ኛው ደቂቃ ባስቆጠረቻቸው ግቦች ጋምቤላን ወደ መሪነት አሸጋግራለች፡፡ ዮዲት ልኡልሰገድ በ74ኛው ደቂቃ ሐረርን አቻ ስታደርግ አርያት ኡኮት በ76 እና 80ኛው ደቂቃ አከታትላ ባስቆጠረቻቸው ግቦች ጋምቤላን መሪ አድርጋለች፡፡ በመጨረሻም መደበኛው 80 ደቂቃ ተጠናቆ በጭማሪው ሁለተኛ ደቂቃ ኝቦኝ የም ሐት-ትሪክ የሰራችበትን ግብ ከመረብ አሳርፋ ደምቃ ውላለች፡፡ ጨዋታውም በጋምቤላ 5-2 አሸናፊነት ተጠናቋል፡፡በተመሳሳይ 09:30 ቢሾፍቱ ሜዳ ላይ ሊጀመር የታቀደለት የአፋር እና ኢትዮ ሶማሌ ጨዋታ የሶማሌ ቡድን መሪ ዘግይቶ በመድረሱ በ15 ደቂቃ ዘግይቶ ተጀምሯል፡፡1-1 በሆነ አቻ ውጤት በተጠናቀቀው ጨዋታ ሀና ሰለሞን በ43ኛው ደቂቃ ኢትዮ ሶማሌን ቀዳሚ ስታደረግ ሀናን የሱፍ በ51ኛው ደቂቃ አፋርን በቅጣት ምት ግብ አቻ አድርጋለች፡፡09:30 ለምለም ተስፋ ሜዳ ላይ አዲስ አበባ ድሬዳዋ ላይ ፍፁም የበላይነቱን አሳይቶ 5-0 አሸንፏል፡፡ከአአ የድል ግቦች መሳይ ጉታ (በ54ኛ እና 62ኛ ደቂቃ) ሁለት ግቦች ስታስቆጥር ማህደር ወልዴ (18ኛ) ፣ ትዕግስት ሰለሞን (24ኛ) እና ቤተልሄም ሽመልስ (80+1ኛ) ቀሪዎቹን ግቦች ከመረብ አሳርፈዋል፡፡09:45 ቢሾፍቱ ሜዳ ላይ ኦሮሚያ ደቡብን 2-0 አሸንፏል፡፡ በጠዋታው ጥሩ ስትንቀሳቀስ የዋለችው ድርሻዬ መሃመድ በ4ኛው ደቂቃ ቀዳሚውን ስታስቆጥር ተቀይራ የገባችው መቅደስ ተስፋዬ በ75ኛው ደቂቃ ሁለተኛውን አክላለች፡፡*ማስታወሻበዚህ ውድድር ተጋጣሚዎች የሚጫወቱት ሙሉ 90 ደቂቃ የጨዋታ ክፍለ ጊዜ ሳይሆን 80 ደቂቃ ነው፡፡የነገ ጨዋታዎች ፕሮግራም (ወንዶች)ቅዳሜ ነሀሴ 21 ቀን 200805:00 ድሬዳዋ ከ ኦሮምያ (ቢሾፍቱ ሜዳ)07:00 ሐረሪ ከ አማራ (ቢሾፍቱ ሜዳ)09:00 አፋር ከ ጋምቤላ (ቢሾፍቱ ሜዳ) 